Η **Δημόσια Τηλεόραση** (**ΔΤ**) (αρχικά ως **Ελληνική Δημόσια Τηλεόραση**, απλά **ΕΔΤ**) υπήρξε ο μεταβατικός δημόσιος τηλεοπτικός φορέας της Ελλάδας, και ο οποίος λειτούργησε τηλεοπτικό πρόγραμμα το διάστημα ανάμεσα στο αιφνίδιο κλείσιμο της ΕΡΤ, το οποίο έγινε στις 11 Ιουνίου 2013 και την έναρξη λειτουργίας της ΝΕΡΙΤ. Ξεκίνησε την λειτουργία της στις 10 Ιουλίου 2013, σχεδόν ένα μήνα μετά το κλείσιμο της ΕΡΤ, και στις 4 Μαΐου 2014, αντικαταστάθηκε από τον πρώτο τηλεοπτικό σταθμό της ΝΕΡΙΤ, την ΝΕΡΙΤ 1.

Νομικά τη ΔΤ λειτουργούσε ο φορέας «Ειδικός Διαχειριστής Ενεργητικού και Παθητικού της πρώην ΕΡΤ Α.Ε.» που υπάγονταν στο Υπουργείο Οικονομικών. Η ΔΤ εξέπεμπε στις συχνότητες των καναλιών της πρώην ΕΡΤ.

Από τις 27 Ιανουαρίου του 2014, η διαχείριση της ΔΤ είχε περάσει στο Διοικητικό Συμβούλιο της ΝΕΡΙΤ, μέχρι την λειτουργία του νέου ραδιοτηλεοπτικού φορέα, ενώ το προσωπικό της ΔΤ ενοικιαζόταν στη ΝΕΡΙΤ. Όλοι οι τομείς δραστηριότητας τόσο της προσωρινής Δημόσιας Τηλεόρασης, όσο και της ΝΕΡΙΤ (ραδιόφωνο, τηλεόραση, διαδίκτυο) έκλεισαν οριστικά στις 11 Ιουνίου 2015 και αντικαταστάθηκαν ξανά από τους αντίστοιχους της ΕΡΤ. Έκτοτε το κανάλι, μέχρι και σήμερα, ονομάζεται ΕΡΤ1.

Ιστορία
-------

### Ίδρυση

Το πρωί της 10ης Ιουλίου του 2013 εξέπεμψε από τις τηλεοπτικές συχνότητες της ΕΡΤ η Ελληνική Δημόσια Τηλεόραση. Ο πρώην Υφυπουργός Ραδιοτηλεόρασης Παντελής Καψής την ίδια μέρα, μιλώντας στην εκπομπή Πρωινό Mega του ομώνυμου σταθμού, επεσήμανε ότι ήταν θέμα ωρών να γίνει αναμετάδοση του κανονικού προγράμματος, και πως η ΕΔΤ εκπέμπει από ιδιωτικό στούντιο στην Παιανία. Στις 9 το βράδυ η ΕΔΤ πρωτοεξέπεμψε με την ελληνική ταινία *Η Κυρία Δήμαρχος*. Το λογότυπο λίγο αργότερα αντικαταστάθηκε και από *ΕΔΤ* έγινε *ΔΤ*

### Τηλεόραση

Στις 21 Αυγούστου του 2013, η ΔΤ ξεκίνησε να μεταδίδει την πρώτη ζωντανή εκπομπή «Πρωινή Ενημέρωση» από τα στούντιο στην Κατεχάκη, ενώ την 1η Δεκεμβρίου σταμάτησε να χρησιμοποιεί την πλατφόρμα της Digea, μεταδίδοντας το πρόγραμμά της, επίγεια ψηφιακά, μέσω των πομπών της πρώην ΕΡΤ σε τρεις διαφορετικές συχνότητες. Παράλληλα μεταδιδόταν και παγκύπρια, από τις συχνότητες του ΡΙΚ στην θέση της ERT World, η οποία επίσης είχε κλείσει εκείνη την περίοδο μαζί με την υπόλοιπη ΕΡΤ.

### Αντιδράσεις

Σε ανακοίνωσή τους, οι απολυμένοι εργαζόμενοι της ΕΡΤ κατήγγειλαν την δημιουργία του νέου φορέα και τον χαρακτήριζαν ως ένα «ψεύτικο αντίγραφο» της ΕΡΤ. Μαζί με τα κόμματα της αντιπολίτευσης, όπως το ΚΚΕ και ο ΣΥΡΙΖΑ, έκαναν λόγο για «πειρατικό μόρφωμα» και απέδιδαν ευθύνες και στις ψηφιακές πλατφόρμες OTE TV και Digea. Επίσης η ΔΤ ήταν νομικά ανύπαρκτη και δεν είχε καν ΑΦΜ. Τηλεοπτικοί θεατές αντέδρασαν (κυρίως στο Twitter) για το όνομα, το λογότυπο και την γενικότερη προχειρότητα του σταθμού τις πρώτες ημέρες λειτουργίας του.

Η δημοσιογράφος Έλενα Ακρίτα αντέδρασε στην επαναπροβολή των επεισοδίων της ενημερωτικής εκπομπής της ΝΕΤ «Φώτα πορείας», λέγοντας ότι η Βουλή - Τηλεόραση είχε ζητήσει προηγουμένως άδεια για την επαναπροβολή τους από την ίδια, και να «μην προβάλλετε την εκπομπή χωρίς την άδεια μου». Παρόμοια αντίδραση εξέφρασαν ο σκηνοθέτης του *Η Κυρία Δήμαρχος* Ροβήρος Μανθούλης, ο οποίος προέβη στην απαίτηση αποζημίωσης, και οι συντελεστές της σειράς *Καπετάν Σβούρας* Κλεώνη Φλέσσα και Ηρακλής Πασχαλίδης, επικαλούμενοι τον νόμο περί πνευματικών δικαιωμάτων.

Διαδοχή
-------

Κύριο λήμμα: Νέα Ελληνική Ραδιοφωνία, Ίντερνετ και Τηλεόραση
Η **Δημόσια Τηλεόραση** ήταν ο ενδιάμεσος και προσωρινός φορέας της Ελλάδας, μετά από το κλείσιμο της **ΕΡT**, μέχρι να λειτουργήσει ο οριστικός φορέας της χώρας, η **ΝΕΡΙΤ**. Στις 4 Μαΐου 2014 και ώρα 18:00 το απόγευμα, το λογότυπο της "Δημόσιας Τηλεόρασης" αντικαταστάθηκε στις οθόνες των τηλεθεατών από αυτό της ΝΕΡΙΤ, του νέου επίσημου ραδιοτηλεοπτικού φορέα της χώρας. Στα μέσα Μαΐου έγινε η έναρξη λειτουργίας και του δεύτερου επίγειου τηλεοπτικού σταθμού της ΝΕΡΙΤ.

Πρόγραμμα
---------

Το κανάλι είχε προβάλει ταινίες από το Ελληνικό Κέντρο Κινηματογράφου, ταινίες της εταιρείας *Παπανδρέου* για τις οποίες υπήρχε δικαίωμα δεύτερης μετάδοσης καθώς και αρχειακό υλικό με βιογραφίες και ντοκιμαντέρ που βρίσκονται στο αρχείο του καναλιού της Βουλής και της ΕΡΤ. Στις 8:00 π.μ. της 21ης Αυγούστου βγήκε στον αέρα η πρώτη ζωντανή ενημερωτική εκπομπή της ΔΤ. Η εκπομπή, ονόματι *Πρωινή Ενημέρωση* ήταν δίωρης διάρκειας και την παρουσίαζαν οι δημοσιογράφοι Γιάννης Τρουπής, Οντίν Λιναρδάτου και Χρύσα Παπασταύρου. Λίγες εβδομάδες αργότερα βγήκε στον αέρα και δεύτερη ενημερωτική εκπομπή ονόματι "Επικαιρότητα" με την Οντίν Λιναρδάτου που αποχώρησε από την Πρωινή Ενημέρωση και με την Σταυρούλα Χριστοφιλέα. Επίσης μετέδωσε αγώνες του UEFA Champions League, της Euroleague και της Formula 1, ενώ κάθε απόγευμα στις 18:00 μετέδιδε το Δελτίο Ειδήσεων με τον Προκόπη Δούκα και στις 22:00 το Κεντρικό Δελτίο Ειδήσεων.

Δημόσια Τηλεόραση HD
--------------------

Το λογότυπο του καναλιού.
Το **ΔΤ HD** (**Δημόσια Τηλεόραση HD**) ήταν το υψηλής ευκρίνειας κανάλι της Δημόσιας Τηλεόρασης στη θέση του οποίου αναμεταδιδόταν το ΕΡΤ HD (νυν ΕΡΤ1 HD) από τον Ιούνιο του 2013 και αποτελούσε τη συνέχεια του. Το κανάλι είχε προστεθεί στην δορυφορική πλατφόρμα της NOVA (θέση 101) και στον OTE TV (θέση 103). Μετέδιδε το πρόγραμμα της ΔΤ 24 ώρες το 24ωρο. Το λογότυπο της ΔΤ αντικαταστάθηκε από αυτό της ΝΕΡΙΤ (Ν HD).

Ραδιοφωνία
----------

Κύριο λήμμα: Δημόσια Ραδιοφωνία
Το πρωί της 26ης Σεπτεμβρίου 2013, η Δημόσια Ραδιοφωνία ξεκίνησε ζωντανή μετάδοση το Πρώτο Πρόγραμμα σε πολλές δημόσιες συχνότητες. Τη Δευτέρα 10 Μαρτίου 2014 και ώρα 7:00, η Δημόσια Ραδιοφωνία ξεκίνησε τη ζωντανή μετάδοση ενός δεύτερου ραδιοφωνικού σταθμού που ονομάζεται Τρίτο Πρόγραμμα μαζί με το Πρώτο Πρόγραμμα.

Άλλα Κανάλια
------------

### ΔΤ2

Το προσωρινό λογότυπο της ΔΤ2.
Την Παρασκευή 18 Απριλίου 2014, η ΔΤ2 εκπέμπει ένα διαφορετικό τηλεοπτικό πρόγραμμα για να καλύψει μόνο το play-off μπάσκετ της Ευρωλίγκας μεταξύ Παναθηναϊκού Superfoods και της ΤΣΣΚΑ Μόσχας. Το προσωρινό λογότυπο του ΔΤ2 ήταν το ίδιο με το ΔΤ με το μικρό αριθμό "2" στη δεξιά πλευρά.

Λογότυπα
--------

|  |  |  |  |
| --- | --- | --- | --- |
| 10.07.2013 | 10.07.2013 - 01.08.2013 | 01.08.2013 - 21.08.2013 | 21.08.2013 - 04.05.2014 |

Σημειώσεις
----------

1. ↑  Η ΕΔΤ εξέπεμψε αρχικά από τα τέως στούντιο του Mega Channel (τότε ιδιοκτησίας της πτωχευμένης Τηλέτυπος Α.Ε.), τα οποία ανήκαν στην επίσης πτωχευμένη *Τηλεοπτικές Επιχειρήσεις Α.Β.Ε.Ε.*, και η οποία αργότερα, ως ΔΤ, μετακόμισε στις εγκαταστάσεις του Ραδιομεγάρου της ΕΡΤ, στην Αγία Παρασκευή. Σήμερα στα στούντιο της Παιανίας, στεγάζονται τα γραφεία και οι εγκαταστάσεις του τηλεοπτικού σταθμού OPEN και της διαδικτυακής εφημερίδας Έθνος, συμφερόντων του επιχειρηματία Ιβάν Σαββίδη.

Παραπομπές
----------

1. ↑  Στη ΝΕΡΙΤ η διαχείριση της ΔΤ
2. 1 2  Γραμμέλη, Αφροδίτη (10 Ιουλίου 2013). «Εκκίνηση με ελληνική ταινία για το πρόγραμμα της Ελληνικής Δημόσιας Τηλεόρασης». *Το Βήμα*. Άλτερ Έγκο. Ανακτήθηκε στις 1 Αυγούστου 2013.
3. ↑  «ΕΔΤ: Αναλυτικά το χρονικό της πρώτης ημέρας λειτουργίας». *Plus Web TV*. 21 Ιουλίου 2013. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 19 Ιανουαρίου 2014.
4. ↑  «ΕΔΤ: Ρεζίλι και του twitter». *tvxs.gr*. 11 Ιουλίου 2013. Ανακτήθηκε στις 29 Ιουνίου 2019.
5. ↑  «Έξω φρενών οι Έλληνες στο twitter για τη νέα δημόσια τηλεόραση: «Πήγα να πω ΕΔΤ και δάγκωσα τη γλώσσα μου»». *iefimerida.gr*. 10 Ιουλίου 2013. Ανακτήθηκε στις 29 Ιουνίου 2019.
6. ↑  «Έλενα Ακρίτα: «Μην προβάλλετε την εκπομπή χωρίς την άδεια μου»». *vipnews.gr*. 21 Ιουλίου 2013. Αρχειοθετήθηκε από το πρωτότυπο στις 29 Ιουνίου 2019. Ανακτήθηκε στις 29 Ιουνίου 2019.
7. ↑  Ζουμπουλάκης, Γιάννης (11 Ιουλίου 2013). «Εξαλλος με τη Δημόσια Τηλεόραση ο σκηνοθέτης Ροβήρος Μανθούλης». *Το Βήμα*. Άλτερ Έγκο. Ανακτήθηκε στις 3 Νοεμβρίου 2019.
8. ↑  «Την Κυριακή και όχι τη Δευτέρα θα ξεκινήσει η ΝΕΡΙΤ». *Τα Νέα*. Άλτερ Έγκο. 1 Μαΐου 2014. Ανακτήθηκε στις 1 Μαΐου 2014.
9. ↑  Πιέσεις για δεύτερο κανάλι στην ΝΕΡΙΤ
10. ↑  «Στον αέρα η πρώτη ζωντανή εκπομπή της Δημόσιας Τηλεόρασης». *in.gr*. Άλτερ Έγκο. 21 Αυγούστου 2013. Ανακτήθηκε στις 1 Μαΐου 2014.
11. ↑  Στον αέρα η πρώτη ενημερωτική εκπομπή της Δημόσιας Τηλεόρασης, news247.gr, 21 Αυγούστου 2013

Δείτε επίσης
------------

* Δημόσια Ραδιοφωνία
* Αρχείο της Δημόσιας Τηλεόρασης

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
**Δημόσια Τηλεόραση (ΔΤ)** |
| --- |
|  |
| Εταιρείες | 
Δημόσια Ραδιοφωνία |  |
|  |
| Τηλεοπτικά κανάλια | 

|  |  |
| --- | --- |
| Πανελλαδικής εμβέλειας | 
ΔΤ • ΔΤ HD |

 |
|  |
| Ραδιοφωνικοί σταθμοί | 

|  |  |
| --- | --- |
| Πανελλαδικής εμβέλειας | 
Πρώτο Πρόγραμμα • Τρίτο Πρόγραμμα |

 |
|  |
| Άλλες Υπηρεσίες | 
ΔΤ Αρχείο |
|  |
| Εγκαταστάσεις | 
Ραδιομέγαρο Αγίας Παρασκευής • Στούντιο Κατεχάκη • Παιανία (Παλιά στούντιο του Mega Channel) |
|  |
| 
Επίσημη ιστοσελίδα: hprt.gr *(αρχείο 18ης Απριλίου 2014)* |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικοί Σταθμοί Εθνικής Εμβέλειας της Ελλάδας |
| --- |
|  |
| Δημόσιοι | 

|  |  |
| --- | --- |
| Σε λειτουργία | 
Βουλή TV • ΕΡΤ News (συνεργασία με Euronews) • ΕΡΤ1 (SD/HD) • ΕΡΤ2 (SD/HD) • ΕΡΤ3 (SD/HD) |
|  |
| Ανενεργοί | 

|  |  |
| --- | --- |
| Αναλογικοί (SD) | 
ΔΕΗ • ΕΙΡ • ΕΙΡΤ • ΤΕΔ • ΥΕΝΕΔ • ΕΡΤ/ΕΡΤ1/ΕΤ1/ΕΝΑ/ΕΤ1 • ΕΡΤ2/ΕΤ2/ΔΥΟ/ΕΤ2/ΝΕΤ • ΕΤ3 • Πρίσμα+ • Σινέ/σπορ+ • Σινέ+/Studio+ • Σπορ+/Info+ • ΔΤ • ΝΕΡΙΤ • ΝΕΡΙΤ Sports • ΝΕΡΙΤ Plus |
|  |
| Ψηφιακοί (HD) | 
ΔΤ HD • ΝΕΡΙΤ HD • ΕΡΤ HD/ΕΡΤ Sports HD/ΕΡΤ Sports |

 |
|  |
| Υβριδικοί | 
ΕΡΤ Sports |

 |
|  |
| Ιδιωτικοί | 

|  |  |
| --- | --- |
| Σε λειτουργία (SD/HD) | 
Alpha TV • ΣΚΑΪ Τηλεόραση • ΑΝΤ1 • Open TV • Star Channel • Mega Channel • Μακεδονία TV |
|  |
| Εξαγοράστηκε η άδεια τους  και στήθηκαν νέα κανάλια | 
Seven X/Channel Seven X/Seven • 902 TV/Epsilon TV • Κανάλι 29 |
|  |
| Υβριδικοί | 
Alpha Hybrid • ΣΚΑΪ Hybrid • ΑΝΤ1 Plus/ANT1 Comedy/ANT1 Drama • Open Hybrid • Star Play • Mega Play |
|  |
| Πτωχευμένοι και  Οριστικά Κλειστοί | 
Κανάλι 5/Alter 5/Alter Channel • New Channel/New Tempo/Tempo TV |

 |
|  |
| Συνδρομητικοί (τυπικής & HD) | 

|  |  |
| --- | --- |
| Σε λειτουργία | 
Animal Planet • Boomerang • Cosmote Cinema • Cosmote History • Cosmote Sport • Discovery Channel • Disney Channel • Disney Junior • FX Life • MAD Greekz • MAD Hits • National Geographic • Novacinema • Novalifε • Novasports • Ναυτεμπορική TV |
|  |
| Ανενεργοί | 
Conn-x TV Sport/OTE Sport • Filmnet • Fox Life • ΟΤΕ Cinema/ΟΤΕ Σινεμά • OTE History • SuperSport |

 |
|  |
| Πάροχοι επίγειας ψηφιακής τηλεόρασης | 

|  |  |
| --- | --- |
| Σε λειτουργία | 
ΕΡΤ • Digea |
|  |
| Ανενεργοί | 
ΕΡΤ Ψηφιακή |

 |
|  |
| Συνδρομητικές πλατφόρμες | 

|  |  |
| --- | --- |
| DVB-S πάροχοι | 
COSMOTE TV • EON |
|  |
| IPTV/OTT πάροχοι | 
COSMOTE TV • EON • Vodafone TV |
|  |
| Πτωχευμένες  και Οριστικά Κλειστές | 
Alpha Digital • On Telecoms |
|  |
| Μετονομάστηκαν ή Εξαγοράστηκαν  και απορροφήθηκαν από άλλη εταιρεία | 
Conn-x TV/OTE TV • Wind Vision |

 |
|  |
| Άλλα | 
Περιφερειακοί σταθμοί • Τηλεόραση στην Ελλάδα • Teletext |

 |